Նախագիծ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

ՙ ՚ ----------- 2019 թվականի N -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ԴԵԿՏԵՄԲԵՐԻ 25-Ի N 1554-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ

Հիմք ընդունելով «Նորմատիվ իրավական ակտերի մասին» 37-րդ հոդվածի 1-ին մասը` Հայաստանի Հանրապետության կառավարությունը որոշում է.

1. Ուժը կորցրած ճանաչել Հայաստանի Հանրապետության կառավարության 2008 թվականի դեկտեմբերի 25-ի «Հայաստանի Հանրապետության պաշտպանության նախարարության, Հայաստանի Հանրապետության զինված ուժերի գլխավոր շտաբի, Հայաստանի Հանրապետության պաշտպանության նախարարության նյութատեխնիկական ապահովման դեպարտամենտի, Հայաստանի Հանրապետության պաշտպանության նախարարության ռազմարդյունաբերության պետական կոմիտեի կանոնադրություններն ու կառուցվածքները հաստատելու, ինչպես նաև «Հայաստանի Հանրապետության պաշտպանության նախարարության աշխատակազմ» պետական կառավարչական հիմնարկ, Հայաստանի Հանրապետության պաշտպանության նախարարության նյութատեխնիկական ապահովման դեպարտամենտ, Հայաստանի Հանրապետության պաշտպանության նախարարության ռազմարդյունաբերության պետական կոմիտե ստեղծելու մասին» N 1554-Ն որոշումը:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՏԵՂԵԿԱՆՔ-ՀԻՄՆԱՎՈՐՈՒՄ**

**«Հայաuտանի Հանրապետության կառավարության 2008 թվականի դեկտեմբերի 25-ի**

 **N 1554-Ն որոշումն ուժը կորցրած ճանաչելու մասին» Կառավարության որոշման նախագծի ընդունման**

**1. Իրավական ակտի ընդունման անհրաժեշտությունը**

Որոշման նախագծի ընդունումը պայմանավորված է «Կառավարչական իրավահարաբերությունների կարգավորման մասին» և «Պաշտպանության մասին» ՀՀ օրենքների պահանջներին համապատասխան ՀՀ պաշտպանության նախարարության և ենթակա պետական մարմնի՝ ՀՀ ԶՈՒ գլխավոր շտաբի նոր կանոնադրությունները հաստատելու անհրաժեշտությամբ:

**2. Ընթացիկ իրավիճակը և խնդիրները**

«Կառավարչական իրավահարաբերությունների կարգավորման մասին» ՀՀ օրենքի 9-րդ հոդվածի 1-ին և 2-րդ մասերի պահանջների համաձայն՝ ՀՀ վարչապետը հաստատում է պետական մարմնի, ենթակա պետական մարմնի, ինչպես նաև գրասենյակի կանոնադրությունը և կատարում կանոնադրության փոփոխություններ, եթե օրենքով այլ բան նախատեսված չէ: «Պաշտպանության մասին» ՀՀ օրենքի 7-րդ հոդվածի 1-ին մասի 9-րդ կետի «բ» ենթակետի պահանջների համաձայն՝ ՀՀ կառավարությունը հաստատում է ՀՀ զինված ուժերի գլխավոր շտաբի կանոնադրություններն ու կառուցվածքը: Վերը նշված օրենքների պահանջների համաձայն ՀՀ պաշտպանության նախարարության կողմից մշակվել և ՀՀ վարչապետի աշխատակազմ են ներկայացվել «Հայաuտանի Հանրապետության պաշտպանության նախարարության կանոնադրությունը հաստատելու մասին» ՀՀ վարչապետի և «Հայաuտանի Հանրապետության զինված ուժերի գլխավոր շտաբի կանոնադրությունը հաստատելու մասին» ՀՀ կառավարության որոշումների նախագծերը, որի հիման վրա պետք է ուժը կորցրած ճանաչվի ՀՀ պաշտպանության նախարարության և ՀՀ ԶՈՒ գլխավոր շտաբի կանոնադրություններն ու կառուցվածքները հաստատող ՀՀ կառավարության 25.12.2008թ. N 1554-Ն որոշումը:

**3. Տվյալ բնագավառում իրականացվող քաղաքականությունը**

Բնագավառում իրականացվող քաղաքականությունն ուղղված է ապահովելու ՀՀ պաշտպանության նախարարության և ենթակա պետական մարմնի՝ ՀՀ ԶՈՒ գլխավոր շտաբի բնականոն գործունեությունը:

**4. Կարգավորման նպատակը և բնույթը**

Որոշման նախագծի համաձայն նախատեսվում է ուժը կորցրած ճանաչել ՀՀ պաշտպանության նախարարության և ՀՀ ԶՈՒ գլխավոր շտաբի կանոնադրություններն ու կառուցվածքները հաստատող ՀՀ կառավարության 25.12.2008թ. N 1554-Ն որոշումը:

**5. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀպաշտպանության նախարարության կողմից:

**6. Ակնկալվող արդյունքը**

Որոշման նախագծի ընդունումը կապահովի ՀՀ պաշտպանության նախարարության և ենթակա պետական մարմնի՝ ՀՀ ԶՈՒ գլխավոր շտաբի բնականոն գործունեությունը:

**ՏԵՂԵԿԱՆՔ**

**«Հայաuտանի Հանրապետության կառավարության 2008 թվականի դեկտեմբերի 25-ի**

 **N 1554-Ն որոշումն ուժը կորցրած ճանաչելու մասին» Կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ**

­­Որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտությունը բացակայում է:

**ՏԵՂԵԿԱՆՔ**

**«Հայաuտանի Հանրապետության կառավարության 2008 թվականի դեկտեմբերի 25-ի**

 **N 1554-Ն որոշումն ուժը կորցրած ճանաչելու մասին» Կառավարության որոշման նախագծի ընդունման կապակցությամբ ՀՀ պետական բյուջեի ծախսերի կամ եկամուտների ավելացման կամ նվազեցման վերաբերյալ**

 Որոշման նախագծի ընդունումը ՀՀ պետական բյուջում ծախսերի կատարման անհրաժեշտություն չի առաջացնում: